CELEX: 32011R0804
Language: lt
Date: 2011-08-10 00:00:00
Title: 2011 m. rugpjūčio 10 d. Tarybos įgyvendinimo reglamentas (ES) Nr. 804/2011, kuriuo įgyvendinamas Reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje

11.8.2011   
            
            
               LT
            
            
               Europos Sąjungos oficialusis leidinys
            
            
               L 206/19
            
         TARYBOS ĮGYVENDINIMO REGLAMENTAS (ES) Nr. 804/2011
   2011 m. rugpjūčio 10 d.
   kuriuo įgyvendinamas Reglamentas (ES) Nr. 204/2011 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 2 d. Tarybos reglamentą (ES) Nr. 204/2011 dėl ribojamųjų priemonių atsižvelgiant į padėtį Libijoje (1), ypač į jo 16 straipsnio 2 dalį,
   kadangi:
   
               (1)
            
            
               2011 m. kovo 2 d. Taryba priėmė Reglamentą (ES) Nr. 204/2011 dėl ribojamųjų priemonių atsižvelgiant į padėtį Libijoje;
            
         
               (2)
            
            
               atsižvelgiant į padėties Libijoje sunkumą ir laikantis 2011 m. rugpjūčio 10 d. Tarybos įgyvendinimo sprendimo 2011/500/BUSP, kuriuo įgyvendinamas Sprendimas 2011/137/BUSP dėl ribojamųjų priemonių atsižvelgiant į padėtį Libijoje (2), į Reglamento (ES) Nr. 204/2011 III priede pateiktą fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą reikėtų įtraukti dar du subjektus,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 204/2011 III priede pateiktas sąrašas papildomas šio reglamento priede išvardytais subjektais.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 10 d.
      
         
            Tarybos vardu
         
         
            Pirmininkas
         
         M. DOWGIELEWICZ
      
   
   
      (1)  OL L 58, 2011 3 3, p. 1.
   
      (2)  Žr. šio Oficialiojo leidinio p. 53.
   
      PRIEDAS
      
         1 straipsnyje nurodyti subjektai
      
      
                   
               
               
                  Pavadinimas
               
               
                  Identifikavimo informacija
               
               
                  Įtraukimo į sąrašą priežastys
               
               
                  Įtraukimo į sąrašą data
               
            
                  1.
               
               
                  
                     Al-Sharara Oil Services Company (Al-Sharara naftos paslaugų kompanija)
                  (taip pat vadinama: Al Sharara, Al-shahara oil service company, Sharara Oil Service Company, Sharara, Al-Sharara al-Dhahabiya Oil Service Company)
               
               
                  
                              Al-Saqa District, Beside al-Saqa Mosque, Tripolis, Libija
                           
                        
                              Tel.: +218 21362 2163
                           
                        
                              Faks.: +218 21362 2161
                           
                        
               
                  Subjektas, veikiantis M. Qadhafi režimo vardu arba jam vadovaujant.
               
               
                  2011 8 10
               
            
                  2.
               
               
                  Organisation for Development of Administrative Centres (ODAC) (Administracinių centrų plėtojimo organizacija)
               
               
                  www.odac-libya.com
               
               
                  Subjektas, veikiantis M. Qadhafi režimo vardu arba jam vadovaujant, ir yra potencialus režimo finansavimo šaltinis. ODAC sudarė palankesnes sąlygas tūkstančiams valdžios finansuojamų infrastruktūros projektų.
               
               
                  2011 8 10